Diari Oficial de la Generalitat Valenciana


Sumari del DOGV 6004, del 30-04-2009 (2009/4531)

RESOLUCIÓ de 22 de abril de 2009, del rector de la Universitat Politècnica de València, relativa a la creació del fitxer automatitzat d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal..
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2009/04/22/(1)/dof/vci/html**

### Dades del document

Número de DOGV
:   6004

Data del DOGV
:   30-04-2009

Secció del DOGV
:   I. DISPOSICIONS GENERALS

Número del document
:   2009/4531


Data del document
:   22-04-2009

Organisme emissor
:   Universitat Politècnica de València

Tipus de document
:   Resolució

Descriptors 

:   * legislació
    * dades personals
    * universitat
    * base de dades

RESOLUCIÓ de 22 de abril de 2009, del rector de la Universitat Politècnica de València, relativa a la creació del fitxer automatitzat d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.. [2009/4531]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només poden fer-se mitjançant disposició general publicada en el Boletín Oficial del Estado o en el diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
Primer  
Aprovar la creació del fitxer que s'indica en l'annex I d'aquesta disposició.  
Segon  
La Universitat Politècnica de València prendrà les mesures necessàries d'índole tècnica i organitzativa per a garantir la seguretat de les dades de caràcter personal del fitxer que s'esmenten en l'annex.  
Tercer  
El responsable del fitxer automatitzat relacionat en l'annex adoptarà les mesures necessàries per a assegurar que les dades de caràcter personal s'utilitzaran exclusivament per a les finalitats que en van justificar la creació.  
Quart  
Els afectats pel fitxer automatitzat indicat en l'annex poden exercir el seu dret d'accés, de rectificació i de cancel·lació de les dades i d'oposició al tractament, davant l'òrgan competent i en la forma reglamentària establida, en els casos previstos en la legislació vigent.  
Cinquè  
En els casos en què es prevegen comunicacions de dades dels responsables dels fitxers automatitzats, la Universitat Politècnica de València advertirà els cessionaris de dades de caràcter personal de la seua obligació d'utilitzar-los exclusivament per a la finalitat de la cessió.  
Sisè  
La present resolució entrarà en vigor l'endemà de la publicació en el Diari Oficial de la Comunitat Valenciana.  
València, 22 de abril de 2009.- El rector: Juan Juliá Igual.  
ANNEX I  
Fitxer de videovigilància perimetral de la Universitat Politècnica de València  
Finalitat i usos previstos: videovigilància per a la protecció de les instal·lacions propietat de la Universitat Politècnica de València ubicades al perímetre del campus de Vera a València.  
Persones o col·lectius de què s'obtenen les dades o que resulten obligats a subministrar-les: treballadors, alumnes i resta de persones que entren al perímetre del campus de Vera i n'usen les instal·lacions.  
Procediment de recollida de les dades: gravació de les imatges mitjançant videocàmeres.  
Estructura bàsica del fitxer i descripció de les dades recollides: imatges.  
Cessions de dades previstes: cap.  
Òrgans de les administracions responsables del fitxer: Vicerectorat dels Campus i Infraestructures.  
Serveis o unitats davant dels quals poden exercir-se els drets d'accés, rectificació, cancel·lació i oposició: Vicerectorat dels Campus i Infraestructures.  
Mesures de seguretat: nivell bàsic.


Còpia Permalink ELI